Jean-Pierre Michels
De Jean-Pierre Michels, gebuer den 20. Dezember 1877 zu Schëffleng, gestuerwen de 7. Februar 1917 zu Esch-Uelzecht, war e lëtzebuergesche Geschäftsmann a Politiker.

Hie war ufanks Metzler an der Hiel, duerno Händler mat Wäin, Branntewäin an Tubak an der Other Strooss (haut: Boulevard J.F. Kennedy).

Vun 1912 bis zu sengem Doud, als Folleg vun enger Longenentzündung, war hie Buergermeeschter vun Esch-Uelzecht.

Bei de Chamberwale vum 9. Juni 1915 am Kanton Esch-Uelzecht krut de Jean-Pierre Michels 2546 Stëmmen, domat koum hien an Stéchwale vum 16. Juni 1915 am Kanton Esch wou hie mat 3663 als Deputéierten an d'Chamber gewielt gouf. Hien ass bis zu sengem Doud Deputéierte bliwwen.

Hie war bestuet mat der Anne Hélène Hamilius a Papp vum Architekt a Kënschtler Jemp Michels.

Kuckt och
 Lëscht vun de Buergermeeschtere vun Esch-Uelzecht

Um Spaweck

Gebuer 1877
Lëtzebuergesch Buergermeeschteren
Buergermeeschtere vun Esch-Uelzecht
Gestuerwen 1917
Lëtzebuergesch Deputéiert
Lëtzebuergesch Geschäftsleit